L’Ajuntament d’Olot realitza millores a l’Estadi Municipal de la ciutat – elgarrotxi.cat\nL’Ajuntament d’Olot realitza millores a l’Estadi Municipal de la ciutat\n23 d'Octubre de 2020 Redacció GARROTXA 0\nLa instal·lació d’un nou marcador, un nou quadre elèctric i l’ampliació de la llotja són algunes de les darreres actuacions que ha impulsat l’Ajuntament d’Olot per actualitzar aquestes instal·lacions esportives.\nAquestes últimes setmanes, l’Ajuntament d’Olot ha finalitzat diverses actuacions i engegat nous projectes de millora de l’Estadi Municipal de la ciutat. En concret, els treballs han permès actualitzar el quadre elèctric, afectat per filtracions d’aigua. Al mateix temps, també s’ha instal·lat un nou marcador electrònic; petició que des de feia temps reclamaven jugadors i afició i, alhora, s’ha senyalitzat el recinte per establir els circuits d’entrada i sortida, seguint les normatives en matèria de prevenció de contagis per la COVID-19. Per últim, també s’han pogut executar les obres de millora de les llotges situades a la zona de tribuna.\nParal·lelament, des de l’Ajuntament d’Olot també es contempla tirar endavant una nova bateria d’actuacions de millores de l’Estadi Municipal amb la voluntat d’adequar aquest espai a les necessitats i mesures de seguretat derivades de la pandèmia de la COVID19. Per això, s’està treballant en el projecte d’instal·lació de seients a tota la graderia de l’Estadi Municipal i, en segon lloc, durant els pròxims dies s’habilitarà una nova zona de premsa per poder atendre millor les necessitats dels mitjans de comunicació que donen cobertura als partits de l’UEO.\nEn concret, el nou quadre elèctric ha suposat una inversió d’11.585,65 euros – dels quals 5.000 provenen d’una subvenció de la Diputació de Girona – el marcador elèctric ha tingut un cost de 4.827,85 euros i, per últim, les obres d’ampliació de la llotja suposen una inversió de 19.847 euros.\nAl mateix temps, un cop el govern espanyol faci efectiu l’ordre de desbloqueig del superàvit dels ajuntaments tal com s’ha anunciat, l’equip de govern de l’Ajuntament d’Olot té previst engegar noves actuacions per renovar part del mobiliari de l’estadi així com la coberta de l’espai, entre altres actuacions.\nS’amplien els horaris i dates de vacunació de la grip a la Garrotxa\nÀUDIO: Es limitarà l’accés dels vehicles als parcs naturals de la Garrotxa, el Montseny, Sant Llorenç del Munt i al Paratge de Poblet. Aquest cap de setmana i probablement el vinent


Santiago de Compostela: guia per a visitants durant l'any Xacobeo | Gastronosfera\nInici > Oci > Santiago de Compostela: guia per a visitants durant l'any Xacobeo\nSantiago de Compostela: guia per a visitants durant l'any Xacobeo\nLa capital gallega es reinventa periòdicament per celebrar els anys Xacobeos, aquells en què la festivitat de l'Apòstol Santiago, el 25 de juliol, coincideix en diumenge, una ocasió que permet a la ciutat lluir les seves millors gales i oferir als viatgers una programació cultural i d'oci especialment atractiva.\nNo hi ha moltes ciutats que, com Santiago de Compostel·la, siguin Patrimoni de la Humanitat de l'UNESCO per partida doble. Compostel·la ho és pel seu centre històric, però també com a destí del Camí de Santiago, que va ser reconegut també en el seu moment com Primer Itinerari Cultural Europeu.\nAquests galardons, com l'Europa Nostra de rehabilitació de conjunts històrics, deixen clar que la ciutat té molt per oferir, almenys en l'àmbit dels monuments, però és que juntament a aquesta oferta, perfecta per a amants dels centres històircs, l'arquitectura i els museus, Santiago té un panorama gastronòmic, musical i d'oci particularment interessant, sobretot si tenim en compte que la ciutat no arriba als 100.000 habitants.\nAquest fet, que es manté any rere any, es va incrementant d'una forma molt important durant els anys sants Xacobeos, que se celebren durant un cicle irregular, cada 6, 5, 6 i 11 anys abans de tornar a començar. I 2021 és, després de més d'una dècada d'espera, un d'ells.\nEs tracta d'un cicle una mica enrevessat, però això no és important. Des de l'any 1993, en el qual es va decidir complementar les celebracions religioses amb actes culturals, turístics i d'oci, cada cop que un any sant s'aproxima les autoritats turístiques comencen a difondre la seva programació amb mesos d'antelació, així que és difícil perdre-s'ho.\nDes d'aquell Xacobeo de finals del segle passat, l'any sant s'ha anat enriquint, sumant al seu programa concerts, cicles de música clàssica i de teatre, festivals cinematogràfics, exposicions, espectacles al carrer i un llarg etcètera d'activitats pensades per a tot tipus de públic.\nD'aquesta manera, Santiago s'ha convertit en un centre turístic atractiu i divers, capaç d'anar més enllà dels monuments i de la religió, la qual cosa va convertir-lo, l'any 2000, en la segona ciutat espanyola en ser declarada Capital Europea de la Cultura, només per darrere de Madrid.\nPer aquest motiu, cada Xacobeo centenars de milers de pelegrins i de turistes escullen Santiago de Compostel·la com a destí. Alguns ho fan cridats per la part espiritual de les celebracions, altres atrets pels monuments o per l'agenda cultural. Hi ha qui visita la ciutat per la gastronomia o per la seva situació estratègica, perfecta per moure's per Galícia i pels diversos camins de Santiago. Tots, al final, troben un lloc amb encant especial ple de motius per tornar-hi.\nQuè hi ha d'especial a la ciutat durant un any Xacobeo?\nÉs el moment per creuar la Porta Santa de la catedral, que s'obre únicament durant els Xacobeos i que és un dels preceptes que tot pelegrí ha de complir. Un altre signe que ens trobem en any sant és la llum que corona la Berenguela, l'espectacular torre barroca de la catedral, que durant aquests mesos es converteix en un far per pelegrins que arriben de tot el món i que només s'apagarà la nit del 31 de desembre.\nUn cop dins la catedral, la tradició demana visitar la tomba de l'Apòstol. La catedral es va construir al seu voltant, així que avui dia s'han de baixar unes escales estretes i empinades per acostar-s'hi, just sota l'altar major.\nUn altre dels grans atractius de Santiago és la seva oferta gastronòmica. Començant pel mercat d'abastiments, situat a ple centre històric, en el qual es troben a diari peixos i mariscos de les Rías Baixas i de la Costa da Morte, carns de l'interior de Galícia, formatges artesans i els famosos pans compostel·lans.\nA partir d'aquest quilòmetre zero gastronòmic és possible fer una ruta per les botigues i tendes en les quals es poden trobar empanades de primera qualitat, xocolates artesanes i elaboracions reposteres d'allò més temptadores. No saps per on començar? Doncs pren nota: potser pots acostar-te a Catrineta, una petita conservera amb estètica de fa més d'un segle, tot seguit visitar forns artesans com Pan da Moa o La Bulanxerí (sí, escrit així), tastar els dolços artesans de la Confiteria El Coral i aturar-se precisament al peu de la torre del rellotge de la catedral, a La Zapatería de Compostela per descobrir les seves especialitats.\nUna altra alternativa són les tapes, que a Santiago és una cosa que es pren molt seriosament. Aquí el més habitual és que et serveixin una tapa de cortesia amb la teva consumició i després, si vols, pots continuar amb l'oferta de tapes i racions de la casa.\nAlguns dels moltíssims llocs recomenables són Benboa, amb la seva oferta marinera, o el Bar Coruña, si el que busques és un local d'aquests de tota la vida, un clàssic especialment popular entre els estudiants, que porta dècades matnenint la seva fama gràcies a especialitats com el pernil rostit, els entrepans de calamars o les seves històriques empanadilles. Explora barris com San Clemente o els voltants de la Praza Roxa per fer tapes com un compostel·là més.\nSi vols seguir empregnant-te del Xacobeo gastronòmic una gran opció és Comovino, que conjuga la barra de vins amb un menjador per a qui vulgui anar més enllà de les tapes i tastar especialitats locals fetes al dia. En fer-se de nit, potser sigui una bona idea explorar el nord del centre històric, ple de tavernes, bars de vins i cocteleries en els quals allargar la ljornada. Una bona opció és començar per Xarmenta, estratègicament situat i amb una oferta de tapes sense complicacions.\nI des d'aquí tornada cap al mercat, un dels punts calents de la ciutat, al voltant del qual s'hi troben restaurants tradicionals, bars de tapes, poperies, locals de copes i fins i tot barres gastronòmiques d'autor.\nEn un pla més festiu, Compostel·la viu una successió de convocatòries atractives durant tot l'any. A festivals cinematogràfics com Cineuropa, Curtocircuito i Amal, ja clàssics, se sumen convocatòries com O Son do Camiño, un festival de música pop i rock que aquest any se celebra, per motius de seguretat, en petit format i sota el nom d'O Son do Camiño Perseidas.\nPer l'escenari d'O Son do Camiño han passat artistes com David Guetta, Black Eyed Peas, Iggy Pop, Lenny Kravitz, The Killers o Franz Ferdinand, convertint la ciutat en un lloc de peregrinació també pels aficionats a la música.\nSantiago de Compostel·la sempre té espai per alguna sorpresa més. I més encara durant un any Xacobeo. Un bon exemple és la Casa do Cabido, una sala d'exposicions que no té més de 3 metres d'ample.\nL'edifici es va construir fa més de 300 anys davant la catedral, i el resultat és aquesta casa de passadissos i escales estretes que solen acollir exposicions i que (aquesta és una pista que potser no et digui el guia de la ciutat) ofereix des dels balcons de la seva planta superior alguna de les millors vistes de la catedral.\nUna visita a la ciutat no queda complerta sense un passeig per la seva Alameda, en la qual solen celebrar-se exposicions i concerts a l'aire lliure, especialment durant els anys Xacobeos. El que en el seu moment va ser vedat de caceria d'una il·lustre familia compostel·lana és avui un parc romàntic amb espectaculars perspectives de la ciutat històrica i de les muntanyes dels voltants.\nD'aquí, per acabar, tornada al centre històric comprant, en passar, castanyes rostides a les tendes amb forma de tren que apareixen aquí i allà entre octubre i gener. O per seure darrere la finestra del Café Literarios, que apunta a la plaça, i deixa passar el temps entre xerrades i cafès. Si a més a més aquell dia plou, és el que a Santiago es coneix com compostel·lanejar: deixar passar les hores mirant el temporal des de l'altre costat.\nI per acabar, com van fer durant segles generacions de pelegrins, visita la girada de les monges de clausura de San Paio de Antealtares per comprar les galetes de rovells que oferien com esmorzar als viatgers. O el seu pastís de Santiago. Alguns experts diuen que aquesta recepta es va cuinar per primer cop entre aquests murs fa centenars d'anys.


Manresa, Santpedor, Cardona i Sant Vicenç. continüen sent Viles florides\nEn un acte amb presència del conseller d'Agricultura es va fer l'acte de lllirament de les flors que reconeixen el treball dels municipis inscrits en el col·lectiu Viles Florides en favor de la millora dels pobles a través de l'ornamentació floral.\nManresa, Santpedor, Cardona i Sant Vicenç. continüen sent Viles florides, i Santpedor, per segon any consecutiu ha obtingut les tres flors. El jurat ha posat en valor el treball fet en les dues primeres edicions i que al mercat Santpedor en flor i el concurs de balcons florits s'ha sumat enguany el projecte de padrins d'espais enjardinats al poble.\nContents d'haver mantingut les tres flors que otorga Viles Florides en reconeixement als municipis que posen en valor la riquesa natural i paisatgística del país mitjançant projectes d’enjardinament, ornamentació floral, mobiliari urbà i espais lúdics que, tant en l’àmbit públic com privat, esdevinguin un exemple a seguir.\nViles Florides és una iniciativa de la Confederació d’Horticultura Ornamental de Catalunya (CHOC) que promou la transformació de racons, pobles i ciutats de Catalunya a través de la planta verda. Pel moviment l’ornamentació va més enllà de propiciar espais agradables i treballa per millorar la qualitat de vida dels veïns, la conscienciació social envers les polítiques de sostenibilitat mediambiental i el desenvolupament de les economies locals a través de l’atractiu del jardins i parcs urbans. A #Santpedor s’han tingut en compte, per a dotar amb tres flors el municipi, noves propostes com l'apadrinament d’espais florals, el mercat Santpedor en flor o el concurs de balcons florits, entre altres iniciatives.\nSantpedor és el primer municipi del Bages que va entrar a Viles Florides. A


Antic Col·legi Montserrat | Mapes de Patrimoni Cultural\nAntic Col·legi Montserrat\nAntic Col·legi Montserrat Martorell\nC. Montserrat, 15\nEscola formada per dos edificis de planta rectangular de baixa i planta pis amb coberta a dues aigües separats per un pati.\nLa fitxa s'ha omplert amb les dades de la fitxa A1 37 BCIL-02.EA del Catàleg de Béns Arquitectònics, Històrics i Ambientals de Martorell, redactat pel Servei del Patrimoni Arquitectònic Local de la Diputació de Barcelona.\nAl 1935 Josep Lluís Sert (Barcelona 1902-1983) va projectar dos edificis escolars per a Martorell. El col·legi de Montserrat, al barri de Can Carreres, i el col·legi dels Convents. La construcció d'ambdós edificis va ser paralitzada durant la guerra civil de 1936-1939 i l'arquitecte Sert no va poder continuar la seva obra; el col·legi dels Convents es va finalitzar respectant el projectat per Sert, però no va ser així amb el col·legi de Montserrat. Durant el franquisme l'escola es va anomenar Correa Weglison.


Redacció Vilafranca del Penedès 04-08-2020 11:49\nAquest tipus de furt es dona més a les carreteres però darrerament s’ha produït algun a les ciutats\nLa Policia Local de Vilafranca ha rebut denúncies darrerament d’algun furt a la ciutat pel procediment de distreure les víctimes simulant un accident o avisant que el vehicle porta una roda desinflada. Aquest tipus de furt es dona més a les carreteres però darrerament s’ha produït algun a les ciutats.\nLa Policia Local recomana que qui es trobi en una situació similar no deixi d’atendre el que pugui haver passat, però que desconfiï. Per tant, davant d’una situació similar, cal estacionar el vehicle en el lloc més proper, treure la clau del contacte i tancar el vehicle.\nSi algú es troba en una situació similar, que no dubti a trucar al 112 o al telèfon de la Policia Local de Vilafranca 93 892 38 38, explicar el que ha passat per tal que una patrulla s’adreci al lloc immediatament.


Redacció, Cerdanyola\t| Actualitzat el 04 Juliol 2017 a les 10:27\nL’equip va derrotar el Barça a la final. Foto: FCBQ\nFinal de curs amb bona nota. Llançà es va convertir en l’escenari de la victòria del CBF Cerdanyola en el torneig Flama del Canigó, que enfronta els dos millors equips de Copa Catalunya contra els dos millors conjunts de la Catalunya Nord. Les de Pili Bilbao van aconseguir alçar la copa el passat 18 de juny després de derrotar el Barça a la final (66-67) gràcies a un triple sobre la botzina de Carla Pérez.\nTot i que l’equip s’ha quedat sense l’ascens a Lliga Femenina 2, els bons resultats del curs van premiar les cerdanyolenques amb la participació en aquesta competició, que va arrencar amb un triomf incontestable contra el BCS Basket Club Solérien (51-92), un conjunt d’una localitat molt pròxima a Perpinyà.\nL’altra semifinal també es va resoldre favorablement a l’equip català, el Barça CBS, de manera que els dos equips van tornar a enfrontar-se un cop més. El Cerdanyola va veure com les de Mateo Rubio van començar dominant el partit gràcies a un parcial de 0-10 i al descans la renda encara s’havia eixamplat més, i el conjunt barcelonista dominava per un clar 27-45.\nPerò el Cerdanyola no va resignar-se a perdre i va començar una remuntada espectacular. L’equip va retallar la distància als 6 punts (49-55) al final del tercer període i tot i que el Barça va començar fort el darrer parcial, va aconseguir la victòria in extremis amb el triple de Pérez.


L’Institut de Seguretat de Mollet acull el Concurs de Rescat d’Accidents de Trànsit on participa un equip del parc de bombers local | Mollet Viu\nInici Actualitat L’Institut de Seguretat de Mollet acull el Concurs de Rescat d’Accidents de...\nL’Institut de Seguretat de Mollet acull el Concurs de Rescat d’Accidents de Trànsit on participa un equip del parc de bombers local\nEntre avui dia 25 i el divendres 28 de maig les instal·lacions de l’Institut de Seguretat Pública de Catalunya de Mollet acolliran la XVI edició del Concurs de Rescat en Accidents de Trànsit, després que l’any passat es va haver d’anul·lar a causa de la crisi sanitària. A la trobada d’aquest any hi ha inscrits un total de 43 equips de diferents parcs de Bombers i Regions d’Emergències dels Bombers de la Generalitat. Per primera vegada, participen dos equips formats íntegrament per dones bomberes. Entre els equips participants n’hi ha un de bombers del Parc de Mollet que faran les seves proves aquest divendres.\nAquesta edició mantindrà el format de concurs, però no tindrà caràcter competitiu perquè no hi haurà classificacions finals. Tot i això, comptarà amb la participació d’un grup de quatre assessors, que valoraran les maniobres, es faran els brífings posteriors a l’exercici i es lliurarà l’informe amb els punts de millora de cada equip.\nEls equips estan format per 6 persones: 1 amb tasques de comandament, 1 de sanitari i 4 bombers. Cada equip participarà amb una única maniobra, l’estàndard: té una durada de 20 minuts, en la qual s’haurà de rescatar una víctima estable, és a dir, que no presenta risc vital imminent. La primera maniobra es farà a les 08.30 hores i la darrera a les 19.00 hores. Aquestes maniobres seran valorades pel grup d’assessors de bombers de la Generalitat que formen part de l’Associación Profesional de Rescate en Accidentes de Tráfico. El jurat valorarà, a més de la maniobra, la capacitat de comandament del responsable de cada equip, la tècnica amb què els bombers fan l’excarceració i les maniobres de caràcter sanitari en el maneig de les víctimes. Per tant, en les proves, que es desenvolupen en un escenari simulat, es valoren les tècniques i habilitats utilitzades en les maniobres de rescat dels equips participants, i també la rapidesa i l’atenció integral a les víctimes.\nUn any més, amb aquestes trobades, es volen implementar els nous procediments d’intervenció en accidents de trànsit, dinamitzar professionalment l’actuació i fomentar l’intercanvi de tècniques i metodologies de treball. En la seva llarga trajectòria, el Concurs de Rescat en Accidents de Trànsit s’ha convertit en una eina formativa complementària al ventall de cursos específics oferts des de l’Escola de Bombers i Protecció Civil de Catalunya als cossos de Bombers. A causa de les restriccions sanitàries per la COVID-19, les maniobres de tots els equips es podran seguir en directe, en streaming\nUna trentena de comerços de Mollet oferiran productes a baix preu...


Cap Vermell - L'Alei,alei, ressona entre les faies enceses\nHa estat una nit màgica. Els al·lots, després de cinquanta anys tornaven a dominar el foc del solstici d'hivern. No sense poques reticències al principi. Però el joc es va fer present. Dominaren les faies i cantant Alei, alei, anaren de la plaça vella fins l'Orient.\nLes imatges i el video són prou el·loqüents. Els més vells no podien estar-se de contemplar una escena que no pensaven mai que la tornarien a veure. I sense poder-se estar de comparar-ho amb les seves vivéncies de quan eren petits. L'emoció de molts d'ells es podia gairebé tocar.\nLa baixada per les escales formà una una imatge molt bella. El foc és bell.\nI al final, al foc de l'Orient, els més agossarats han botat el foc sense aturar. Capdepera torna a cantar l'alei,alei! S'ha recuperat el que possiblement sia la festa més antiga del municipi.\nHi haurà altres cròniques i molts detalls per pulir. L'organització, contenta i emocionada, ja parla de l'any que ve. Enhorabona i gràcies per aquests moments que són regal de vida, d'identitat i de bellesa.


El Círculo Balear denuncia davant la Fiscalia l'expedient de demolició de la Feixina\nLa FN Círculo Balear ha registrat una denúncia davant la Fiscalia General de l'Estat sol·licitant una obertura de procediment penal contra l'Ajuntament de Palma per l'expedient de demolició de la Feixina.\nSegons afirmen, després d'haver recaptat la informació de l'expedient, les «múltiples irregularitats» detectades pels serveis jurídics de la FNCB en l'àrea d'Urbanisme dirigida pel regidor Antoni Noguera consten en les 20 pàgines de la denúncia presentada «demostrant la gravetat d'uns fets que han de ser investigats per la Fiscalia perquè identifiqui els responsables de l'Ajuntament per presumptes delictes de prevaricació i falsedat».\nEl president del grupuscle Jorge Campos ha explicat que «els il·lícits administratius comesos per l'àrea d'Urbanisme de l'Ajuntament de Palma són molt greus i poden ser constitutius de delicte en vulnerar diverses lleis i normes del propi Ajuntament com ara la Llei del Patrimoni Històric Espanyol, la de Patrimoni de les Balears, la Llei de Memòria Històrica, la del Règim Jurídic de les Administracions o el Decret d'Alcaldia de 2010, entre d'altres».\nPer Fan pena!, fa mes de 3 anys\nEl circoculo balear que s´hi posi fulles!\nI no cal que siguin molles...\nPer De què anam?, fa mes de 3 anys\nPer què aquest diari fa tanta de propaganda d'aquesta mitja dotzena de forasters subvencionats?\nPer què els ensumau cada pet i cada bufa que fan?\nCada dia hi ha cents d'actes dignes a la Mallorca irredempta.\nI com és que no ho escriu en baléà en korke campos?\nÉs que no creu el que predica.\nPer Avorreix, fa mes de 3 anys\nDe veritat, és tan important la darrera locada d'aquest element disruptiu, com per publicar-la?\nCom així, enlloc de parlar d'aquest pibre home, no parlau de gent guapa, entès aquest qualificatiu com a gent feinera i positiva?


El blog de Laie: Dos taüts negres i dos de blancs, de Pep Coll\nAquesta història narra el l’assasinat dels masovers de Laortó, en Josep Vilana Puig i la Margarida Miquela March, i de les seves dues nenes, la Carme i la Maria. L'autor se serveix de les breus biografies de dinou personatges, relacionats més o menys directament amb el cas, per estructurar la narració i tractar de reconstruir els fets.\nPublicat per laie en 12:44 p. m.\nAcabo de llegir la novel·la i he quedat impressionat. Conec la zona perquè vaig viure a Tremp durant dos anys. Vaig tenir l'ocasió de visitar Herba-savina i altres pobles del Boumort, com ara Pessonada, el de l'autor. Em va semblar una comarca misteriosa, que amagava moltes històries que, a causa de la decadència de la zona (despoblament, etc. Si aneu a Herba-savina, per exemple, fa feredat), havien quedat silenciades. Gràcies Pep Coll per rescatar-les!\nLlegir aquesta història i després recorre els indrets on va passar tot, sabent que va passar de veritat! Estar allà és inquietant i alhora màgic. El llibre és simplement una meravella.


El Sr. Postu recapta més de 23.000€ per a les entitats lleidatanes el 2020 - Teleponent\nInici Lleida ciutat El Sr. Postu recapta més de 23.000€ per a les entitats lleidatanes...\nL'heroi lleidatà fa un repàs de l'any 2020, tant pel que fa a la seva activitat solidària com el que ha suposat la crisi de la covid-19 per la societat de Ponent\nL’any 2020 és sense dubte l’any de la covid-19. Malgrat tot, la solidaritat també ha estat molt present i gràcies a aquesta solidaritat el Sr. Postu, o Postureig de Lleida, ha aconseguit recaptar més de 23.000€ per a les entitats de Lleida.\nUna xifra més baixa que en anys anteriors però igualment significativa per les dificultats que estan passant les famílies i al societat en general. Per això, encara té més mèrit el que ha aconseguit el Sr. Postu gràcies a les seves iniciatives solidàries.\nConcretament, aquests 23.000€ s’han recaptat a través dels diferents #PostuProductes com els 24 models de #PostuXapes, #PostuImants, #PostuSamarretes, #PostuPegatines, #PostuLlibres i #PostuMascaretes.\nA més, durant l’entrevista que ha fet amb Teleponent, fem un repàs de l’actualitat i del futur de l’heroi lleidatà. Tot i que l’humor és una de les claus de la seva figura, no deixa de ser una persona amb les seves sensibilitats i admet les dificultats i responsabilitats que té desenvolupar el seu paper.\nTot i que el 2021 pinta igual (esperem que millor) que l’anterior, el Sr. Postu ens encoratja a continuar sent solidaris i disciplinats per acabar amb la pandèmia. Si voleu contrinuir a la seva causa, no dubteu en visitar la seva web.\nArticle anteriorEl TSJC suspèn cautelarment el decret que ajorna les eleccions del 14-F\nArticle següentDetingut per agredir una treballadora de l’alberg Jericó de Lleida


Altres components d'estil de vida\nWater and spills\nInvestigació relacionada amb universitats saludables i sostenibles\nHome > Sustainable Networks > Xarxa Valenciana de Universitats Públiques Saludables\nDorm bé, viu millor\nMira per tu, mira per tots i totes\nLa Xarxa Valenciana d'Universitats Públiques Saludables està formada per les cinc universitats públiques de la Comunitat Valenciana: la Universitat de València, la Universitat Politècnica de València, la Universitat de Alacant, la Universitat Jaume I i la Universitat Miguel Hernández.\nLa xarxa, creada el 2013, naix amb la pretensió de potenciar la universitat com a entorn promotor de la salut de la comunitat universitària i de la societat en el seu conjunt; fomentar la investigació i la docència en Promoció de la Salut; afavorir l'intercanvi d'experiències en promoció de la salut; i promoure i afavorir el treball conjunt entre els organismes de salut pública, les institucions comunitàries i les universitats.\nTots els anys, la xarxa celebra la seua constitució organitzant activitats en pro d'una vida saludable i sota un lema comú a les cinc universitats.\n2019 Manifest "Mou-te amb la vida!"\nEn 2018, sota el lema "Dorm bé, viu millor", s'han realitzat diverses accions que pretenen sensibilitzar la comunitat universitària sobre la importància dels bons hàbits de son i del son saludable com a part essencial de la vida.\nEn 2017, sota el lema "Mira per tu, mira per tots i totes", s’han realitzat activitats formatives, de difusió i d'intervenció centrades en la millora de la salut ocular.


Tot a punt a l'Auriga per celebrar el Campionat de Catalunya de Pony Games\nPublished in Julio 7, 2016\nDurant aquest cap de setmana el Club Hípic Auriga, a Vilanova i la Geltrú, acollirà el Campionat de Catalunya de Pony Games 2016 en quatre categories, menys 12, menys 14, menys 17 i Open.\nLa Lliga Catalana de Pony Games 2015, ja té guanyadors\nDiumenge 18 d'octubre es va celebrar, a les instal·lacions del Club Escola Hípica de Tàrrega, la final de la Lliga Catalana de Pony Games. La lliga ha comptat amb un total de 50 equips participants, dividits en dues categories, Elite i Amateur, i amb 5 subcategories cadascuna d'elles.\nProclamats els nous equips campions de Catalunya de Pony Games\nPublished in Julio 8, 2015\nAquest cap de setmana les instal.lacions del Auriga Horses Atalage va celebrar una nova edició del Campionat de Catalunya de Pony Games, que en aquesta ocasió va estar dividit en quatre categories: Sub-12, Sub-14, Sub-17 i Open.\nArriba la segona jornada de la Lliga catalana de Poni Games\nPublished in Abril 8, 2016\nEl Club Escola Hípica Tàrrega, Lleida, acollirà aquest diumenge una nova jornada de la Lliga Catalana de Pony Games.\nFinal Lliga Catalana de Pony Games en el Club Escola Hípica Tàrrega\nPublished in Octubre 14, 2015\nEl Club escola hípica de Tàrrega serà l'escenari aquest proper diumenge dia 18 de la Final de la Copa Catalana de Pony Games\nL’Auriga acull el Campionat de Catalunya de Pony Games 2015\nPublished in Julio 3, 2015\nAquest cap de setmana es celebra una nova edició del Campionat de Catalunya de Pony Games, que en aquesta ocasió es desenvoluparà a les instal.lacions de l’Auriga Horses Atalage a la localitat de Vilanova i la Geltrú.\nArrenca la Lliga Catalana de Pony Games amb un èxit participatiu en el Poni Club Catalunya\nPublished in Febrero 25, 2016\nEl passat diumenge dia 21 de febrer es va celebrar a les instal·lacions del Centre d'Equitació Poni Club Catalunya de Sant Just Desvern, la primera prova puntuable de la Lliga Catalana de Pony Games.\nNova jornada de la Lliga Catalana de Pony Games\nPublished in Septiembre 17, 2015\nAquest proper diumenge es celebrarà a l’Auriga Horse Atalage, de Vilanova i la Geltrú, una nova jornada de la Lliga Catalana de Pony Games que tindrà un total de sis categories oficials.\nArriba la quarta jornada de la Lliga Catalana de Pony Games\nPublished in Mayo 29, 2015\nEl C.E. Tàrrega acollirà aquest diumenge una nova jornada de la Lliga Catalana de Pony Games, que en aquesta ocasió arriba a la seva quarta edició i que tindrà un total de sis categories oficials.


tom hanks: rols perduts - Article\nTom Hanks és un dels actors més assolits del planeta, amb dos Oscar al millor actor per demostrar-ho. També és conegut com un dels éssers humans més simpàtics de Hollywood. Com us podeu imaginar, els serveis de Hanks són molt demandats, però fins i tot una ànima benèvola com Hanks no pot dir 'sí' a cada projecte que se li ofereix. Vegem, doncs, alguns dels papers perduts de Hanks.\nVa ser molt aviat a la carrera cinematogràfica de l’actor, tot i que el director Allan Arkush sabia que volia Tom Hanks com a protagonista Neil Allen. En canvi, l'executiu de l'estudi, Herb Solow, va insistir en Daniel Stern. Segons Arkush, Solow també va eliminar el càsting de Mariska Hargitay i Jerry Orbach.\n2.Acadèmia de Policia(1984)\nEl 2005,Acadèmia de PoliciaEl creador Paul Maslansky va afirmar que la llista de desitjos dels cineastes per al paper de Mahoney llegia, sense cap ordre particular: Michael Keaton, Tom Hanks i el jutge Reinhold. Steven Guttenberg va acabar amb la part.\n3.Quan Harry va conèixer a Sally ...(1989)\nEl director Rob Reiner va parlar amb Hanks sobre la interpretació de HarryQuan Harry va conèixer a Sally ..., així com Albert Brooks, Richard Dreyfuss i Michael Keaton. Meg Ryan i Billy Crystal tenien una química immediata, i la resta és història del cinema (i delicatessen).\n4.Super Mario Bros(1993)\nSegons el llibre de Jeff RyanSuper Mario: Com Nintendo va conquistar AmèricaHanks va ser contractat per interpretar a Mario abans de ser acomiadat i substituït per Bob Hoskins, que de totes maneres demanava menys diners. Hanks va guanyar el seu primer Oscar al millor actor pel seu paper el 1993Filadèlfia(el segon va arribar un any després, perForrest Gump), que va sortir el mateix any queSuper Mario Bros.-una pel·lícula que va tenir un reconeixement universal i que Hoskins va anomenar més tard la seva major decepció a la vida.\n5.Dia de la marmota(1993)\nEl director Harold Ramis va admetre en unes preguntes i respostes del 2009 que inicialment volia que Hanks interpretés a Phil Connors. Més tard, Hanks va dir a Ramis que va prendre la decisió correcta a Bill Murray, dient: 'El públic hauria estat allà assegut esperant que em fes simpàtic, perquè sempre jugo bé'. Però Bill és un S.O.B. tan miserable. en pantalla i fora de pantalla, no sabíeu què passaria '.\n6.La redempció de Shawshank(1994)\nHanks, Kevin Costner i Tom Cruise van transmetre Andy Dufresne abans que Tim Robbins aconseguís el paper de tota la vida.\n7.Quan un home estima una dona(1994)\nTom Hanks va començar a interpretar Michael Green, fins que el primer director va reescriure el guió foscament còmic d’Al Franken i Ronald Bass sobre codependència. Al cap d’un parell d’anys, el director Luis Mandoki va entrar a bord i va arreglar el guió amb Franken i Bass. Hanks ja s’havia mogut en aquell moment i Andy Garcia va fer el concert.\nEl guionista Graham Yost va recordar que l'estudi va anar primer a Hanks i Cruise, després a Wesley Snipes i Woody Harrelson, i a d'altres, abans que el nom de Keanu Reeves fos conegut per interpretar potencialment a Jack.\nHanks havia de jugar el 37è president dels Estats Units aLa passió de Richard Nixon, un projecte que mai va veure la llum. Sabent això, Oliver Stone es va dirigir a Hanks per interpretar a Nixon a la seva pel·lícula Tricky Dick. Anthony Hopkins va iniciar la sessió després que Hanks rebutgés Stone.\nCameron Crowe va escriure la pel·lícula pensant en Hanks com a protagonista. Hanks estava ocupat dirigint la seva pel·lículaAixò és el que fas!. Més tard, va dir a Crowe que la pel·lícula era perfecta amb Cruise com a protagonista.\n11.Star Trek: primer contacte(1996)\nHanks també va deixar de jugar a Zefram Cochrane com a resultat d’estar massa ocupat treballantAixò és el que fas!. És possible que aquest passi hagi fet més mal, ja que Hanks és una cosa enormeStar Trekfan, i ja havia expressat el seu pesar dos anys abans que no tingués temps d’aparèixer aStar Trek: nova generacióepisodi oStar Trekpel·lícula.\nHanks va acceptar inicialment interpretar el paper protagonista en l’adaptació del llibre dirigida per Mike Nichols sobre la primera campanya presidencial de Bill Clinton, fins que es va adonar que estava massa ocupat. Els mitjans van suposar que Hanks es va retirar a causa de la seva amistat amb Clinton i va haver de negar que fos el cas. De fet, Hanks va afirmar que Clinton li va dir que tenia la benedicció de fer el paper. John Travolta va obtenir l'honor.\n13.La maledicció de l’escorpí de jade(2001)\nWoody Allen va afirmar que tant Hanks com Jack Nicholson van rebutjar el lideratgeLa maledicció de l’escorpí de jade, possiblement perquè no se’ls oferia prou diners.\nSegons E! El columnista en línia Anderson Jones, Hanks es trobava entre un grup d'actors de la llista A que 'flirtejaven' amb la part de Kinsey. Liam Neeson va acabar interpretant al polèmic sexòleg.\nSteve Martin es va apropar a Hanks per interpretar a Ray. Hanks estava massa ocupat, de manera que Martin va assumir ell mateix el paper que havia escrit.\nMartin Scorsese va coescriure el guió i va dirigir un film biogràfic de Dean Martin, amb Hanks interpretant el cantant / comediant. Scorsese tenia previst fer-ho desprésColles de Nova York, però mai es va fer.


El CERMI planteja millorar la prestació econòmica per cura de menors afectats per malaltia greu, en cas de discapacitat - Diari de la Discapacitat\nPortadaInclusióEl CERMI planteja millorar la prestació econòmica per cura de menors afectats per malaltia greu, en cas de discapacitat\nEl CERMI planteja millorar la prestació econòmica per cura de menors afectats per malaltia greu, en cas de discapacitat\nL’organisme reclama establir una situació de ‘persona assimilada’\n14 de Gener de 2019 Redacció/Fonts Inclusió 0\nEn molts casos les necessitats dels joves s’extenen més enllà de la majoria d’edat // Foto: T-Oigo\nEl Comitè Espanyol de Representants de Persones amb Discapacitat (CERMI) ha plantejat a la Seguretat Social la necessitat d’impulsar una reforma normativa per millorar la prestació econòmica per a la cura de menors afectats per una malaltia greu, en casos de discapacitat.\nLa reforma d’aquesta prestació respon a la conveniència de flexibilitzar els requisits establerts per a aquesta, a fi d’evitar que s’extingeixi quan la persona afectada compleixi els 18 anys, en adquirir la majoria d’edat. Hi ha molts supòsits en què la necessitat de proporcionar atenció directa contínua i permanent no desapareix quan la persona compleix aquesta edat, sinó que persisteix i freqüentment es veu intensificada, causant problemes perquè els progenitors o el cuidador puguin conciliar la vida familiar amb la laboral.\nPer això, el CERMI reclama establir com a ‘situació assimilada’, a l’efecte d’adquirir la condició de beneficiari, la de les persones menors de 26 anys amb una discapacitat de les que necessiten grans necessitats de suport, de la qual es derivin dificultats addicionals a els progenitors i les persones cuidadores.\nEn concret, s’ha de considerar ‘persona assimilada’ als que tinguin menys de 26 anys i els hagi estat reconeguda una discapacitat igual o superior al 33% a conseqüència d’una paràlisi cerebral, malaltia mental o discapacitat intel·lectual o del desenvolupament. Així mateix, aquesta situació ha de fer-se extensiva als que tinguin una discapacitat física o sensorial amb un grau igual o superior al 65%.\nEn aquest sentit, cal també modificar segons el CERMI la Llei de l’Estatut dels Treballadors (article 37.6), i la Llei de l’Estatut Bàsic de l’Empleat Públic (article 49 E), amb la finalitat que es pugui beneficiar d’una reducció de la jornada laboral.\n3 de Febrer de 2019 Hugo Rovira de Saralegui Opinió 0\nEls lingüistes sabem que canviar una paraula que refereix una realitat no fa canviar aquesta realitat, sinó que els canvis en les paraules poden respondre a un canvi de mentalitat sobre la realitat que contribueixi a transformar-la. Hi ha, per exemple, diferents denominacions utilitzades per les entitats de salut mental catalanes per referir col·lectivament les persones amb diagnòstics de trastorns mentals. A banda de les utilitzades per les entitats sense experiència pròpia, com ara «persones amb problemes de salut mental», […]\n12 de Maig de 2016 Redacció/Fonts Inclusió 3\nEl proper 28 maig, entre les 10h i les 18h l’Ortopèdia Bosch oferirà la possibilitat de provar de forma totalment gratuïta diverses solucions de mobilitat a la Plaça Catalunya de Girona. Les persones que s’apropin a Propulsa’t per Girona podran comprovar en directe tot un ventall d’ajuts que poden millorar la mobilitat de les persones amb discapacitat. Entre d’altres productes que es podran provar hi seran: Batec (Batec Mobility), SmartDrive (Max Mobility), Stricker (Rodem), E-Fix (Invacare) i Power Pack (Teyder). […]\n28 de Novembre de 2018 Redacció/Fonts Destacades 0\nEl Comitè Català de Representants de Persones amb Discapacitat (COCARMI), principal moviment de defensa dels drets del col·lectiu a Catalunya, va demanar ahir a la tarda a la consellera de Justícia, Ester Capella, un canvi en el model judicial perquè aquest afavoreixi la participació de les persones amb discapacitat en la presa de decisions en tots aquells assumptes que els afecten. Aquest canvi de model respon a la necessitat d’aplicar a casa nostra els principis i mandats de la Convenció […]


Mor un treballador d'una central hortofructícola de Térmens després de bolcar i quedar atrapat sota un carretó\nEls Mossos d'Esquadra han obert una investigació per tal d'esclarir les causes del sinistre\n1 min. Térmens (Noguera) 26/08/2015 09:55\n260x172 Imatge d'arxiu de les instal·lacions d'ActelGrup a Térmens / ACN Imatge d'arxiu de les instal·lacions d'ActelGrup a Térmens / ACN\nUn treballador de centre logístic fruiter d'Actel al municipi de Térmens (Noguera) va perdre la vida aquest dimarts després de patir un accident laboral. Els fets van tenir lloc cap a les sis de la tarda quan l'home, de 48 anys i veí de la mateixa localitat de la Noguera, conduïa un carretó elevador que, per causes que es desconeixen, va bolcar i va atrapar la víctima.\nEls serveis d'emergències no van poder fer res per salvar la vida del treballador. Els Mossos d'Esquadra han obert una investigació per tal d'esclarir les causes del sinistre i han posat els fets en coneixement del jutjat d'instrucció en funcions de guàrdia de Balaguer i del departament d'Empresa i Ocupació.\nFins al lloc de l'accident s'hi van desplaçar dues dotacions dels Mossos d'Esquadra i ambulàncies del Sistema d'Emergències Mèdiques (SEM). Els agents de la unitat d'investigació de la comissaria de Balaguer han obert una investigació.\nDes d' ActelGrup han enviat un nota en què lamenten el tràgic succés i en què l'empresa expressa el condol a la família de la víctima.


El concert de les germanes Glòria i Montse López va cloure, el passat diumenge, el cicle Fem la música amiga, una iniciativa que impulsa l'Associació de Pares i Mares (AMPA) de l'Escola Municipal de Música de Mollerussa.\ndesconocido cultura cicle música concert darrer\nEls alumnes que van actuar com a teloners del concert.\nEl Centre Cultural de Mollerussa va acollir aquest diumenge el darrer concert de la temporada del cicle Fem la música amiga... que organitza l’AMPA de l’Escola Municipal de Música conjuntament amb l’Ajuntament i la mateixa escola.\nEl concert va anar a càrrec de la professora de piano de l’escola, Glòria López, i la seva germana Montse López, a l’oboè, les quals van interpretar diferents peces d’estils diversos. La seva interpretació va estar precedida de l’actuació com a teloners del quartet de guitarres format per l’Arnau Torné, l’Eduard Pujol, la Marianna Bellmunt i la Cinta Mayoral, tots ells alumnes de l’escola.\nEl Canal d'Urgell tindrà un espai monogràfic en la III Jornada d'Estudis sobre el Pla d'Urgell\nEl col·legi La Salle guanya el concurs nacional de l'English Challenge


Programa d’actes Falles 2018\nRedacció 10 de gener de 2018 Programa d’actes Falles 20182018-01-10T18:43:42+00:00 J.C.F.\nEl programa va ser aprovat al Ple i Assemblea de Presidents de Junta Central Fallera corresponents al mes de desembre.\nEls actes oficials que es realitzaran per a les Falles de València 2018 fins el proper 19 de març són els següents:\nGala de la Cultura al Palau de les Arts\nGala de la Cultura Infantil al Palau de les Arts\nExaltació de la Fallera Major de València, Rocío Gil Uncio i la la seua Cort d’Honor al Palau de la Musica. Al finalitzar l’exaltació, espectacle pirotècnic amb efectes de llum i color.\nExaltació de la Fallera Major Infantil de València, Daniela Gómez de los Ángeles, i la seua Cort d’Honor al Palau de la Musica. Al finalitzar l’exaltació, espectacle pirotècnic amb efectes de llum i color.\nRecepció dels ninots per a l’Exposició del Ninot al Museu de las Ciències.\nInauguració de l’ Exposició del Ninot. Al finalitzar, espectacle pirotècnic amb efectes de llum i color.\nPresentació del Llibre Faller i de las activitats complementaries. Exposició del Ninot.\nGala de la Pirotècnia al Palau de l’ Exposició\nIntercambi de fotografies entre la Fallera Major Infantil de València i les falleres majors infantils de les comissions al Palau de l’ Exposició.\nIntercanvi de fotografies entre la Fallera Major de València i les falleres majors de les comissions i imposició de bunyols d´or amb fulles de llorer i brillants per la Fallera Major de València al Palau de l’ Exposició.\n18:00 hores Gala infantil amb lliurament de premis d’esports.\nGran Gala Fallera en el Pabelló 5 de Fira València.\nPlegària a Santa Bàrbara a l’Església de Sant Joan de l’Hospital.\nDespertà en col·laboració amb la Falla Mossen Sorell-Corona. Al finalitzar la despertà, final amb un terratrèmol espectacular.\nCrida a les Torres de Serrans. Al finalitzar, efectes de llum i color amb espectacle pirotècnic.\nLliurament del premi Ecoembes al reciclatge a la falla guanyadora.\nEixida de la Glorieta, pel carrer de la Pau. Sant Vicent, plaça de l’Ajuntament, Marqués de Sotelo i final al carrer de Xàtiva.\nConcurs del Cant de l´Estoreta, organitzat per la Falla Plaça de l’Arbre i patrocinat per la Junta Central Fallera.\nA l’explanada de la Plaça de Bous, inauguració de Fotur amb Orxatada i Taronjada fallera 2018.\nA l’explanada de la Plaça de bous, inauguració de Fotur amb Orxatada i Taronjada fallera 2018\nEspectacle Nocturn de Pirotècnia.\nConcert extraordinari de Falles per la Banda Municipal de València\nLectura del veredicte popular i proclamació del Ninot Indultat Infantil de 2017\nClausura de l’ Exposició del Ninot\nLectura del veredicte popular i proclamació del Ninot Indultat de 2017\nL´alba de les falles amb espectacle pirotècnic a la plaça de l’Ajuntament.\nA la tribuna instal·lada davant l’Ajuntament, repart de premis obtinguts per les falles infantils en les diferents seccions, així com de presentacions infantils, Cavalcada del Ninot i Llibrets de Falla\nA la tribuna instal·lada davant de l’Ajuntament, repart de premis obtinguts per les falles en les diferents seccions, així com pels concursos de carrers adornats i il·luminats, presentacions i de Llibrets de Falla.\nMascletà a la plaza de l’ Ajuntament\n15:30 hores. Ofrena a la Mare de Déu dels Desamparats\nHomenatge al poeta Maximilià Thous, al seu monument, situat a l’encreuament dels carrers de Sagunt i Maximilià Thous, amb la col·laboració especial de la Falla Fra Pere Vives-Bilbao-Maximilià Thous\nHomenatge al Mestre Serrano, que tindra lloc al seu monument de la avinguda del Regne de València.\nMascletà a la plaça de l’ Ajuntament\nNit de Foc al passeig de l’ Albereda\nEn el pont de Sant Josep, les falleres majors de València i les seues corts d’honor faran una ofrena de flors davant la imatge del patriarca amb la col·laboració especial de la Falla Doctor Olóriz-Arquebisbe Fabián i Fuero. Al finalitzar l’acte, mascletà.\nMissa solemne en honor de Sant Josep a la Seu de València, oficiada per l’arquebisbe de València, Antonio Cañizares, oferida per la Junta Central Fallera i el Gremi de Carpinters, amb l’assistència de les falleres majors de València i les seues corts d’honor\nMascletà a la plaça de l’ Ajuntamient.\nCavalcada del Foc pel carrer Colón, des del carrer Russafa fins a la plaça de la Porta de la Mar.\nCremà de las falles infantils\nCremà de la falla infantil que haja aconseguit el primer premi de la secció especial\nCremà de la falla infantil de la plaça del Ajuntament\nCremà de la falla que haja aconseguit el primer premi de la secció especial\nFocss aeris a la plaça de l’ Ajuntament i cremà de la falla municipal\n« La falla El Mocador regalarà solidaritat a la seua Presentació\nLes falles infantils a debat »


Vicens Casassas EN RESiDÈNCiA a l'Institut Valldemossa » Visionat fotos velles. Reflexió sobre el temps\nVisionat fotos velles. Reflexió sobre el temps\nVisionat de fotos antigues i actuals de Nou Barris, especialment de la zona on es va construir l’antic Hospital Mental, avui Seu del Districte.\n“Quan van enderrocar l’edifici de l’Institut Mental, el 1973, es van fer edificis i només va quedar una part de l’antiga construcció i la capella. La capella està abandonada, i la part de l’edifici que queda és ara una biblioteca i l’ajuntament de Nou Barris. Abans no hi havia pisos a la zona, era tot camp; llavors, quan van enderrocar la major part de l’Institut Mental hi van fer pisos. L’esglèsia es va quedar però està abandonada i ara la volen rehabilitar” (Rosa Poderoso i Jonathan Maldonado)\n“Hi ha més fotos en blanc i negre, són de fa 80 anys, només poden ser en blanc i negre, semblen més lluny de nosaltres, més distants. A aquesta secció hi ha fotos noves també. Crec que les fotos en blanc i negre donen un fort impacte visual, més contrastat” (Ying Lu Mo)\nEL TEMPS: reflexions i definicions\n“El temps fa evolucionar moltes coses, l’ésser humà. (…) El temps va passant: “Tic, Tac, Tic, Tac…” (Jonathan Maldonado)\n“El temps és el capital de cada persona i la seva riquesa. El temps és just per a tots.(…) El famós escriptor xinès Lu Xun va dir una vegada: “El temps és la composició de la vida material, perdre el temps de la gent és equivalent a l’assassinat” ( Ying Lu Mo )\n“Per a mi el temps és un ordre de vida.” ( Mariana Luján )\n“El temps és una cosa molt valuosa (…) quan penses que has perdut el temps després vols recuperar el temps que has perdut. Així que jo he de viure la vida per no perdre un minut de temps” ( Víctor Toledo )\n“El temps ho significa tot. Si no hi ha temps no hi ha res. (…) El temps té com fases, etapes, com si anés a moments, cada moment és únic. Tal com diuen, Carpe Diem” ( Martina Ges )\n“És el que fa canviar la gent, present, passat i futur. Amb el temps has passat moltes estones i tens molts records d’allò que has viscut” ( Pilar de Pedro )\n“El dia a dia és el temps. Tot canvia rera el temps. Jo ara tinc 15 anys, no sabré com seria jo amb 22 anys” ( Pol Vidal)\n“Para mí el tiempo es cambio. Con el tiempo, la gente cambia (…): la ves diferente, su cara, su físico y su manera de ser” ( Laia Escalona )\n« Visita exposició fotogràfica a Can Basté Visita a la Capella de Sant Rafael »


Bern comprar i ofertes material ciclisme de Bern a Bikeinn\n$ 64.52 $39.99\n$ 99.63 $56.99\n$ 99.86 $56.99\n$ 99.64 $54.99\nBern a bikeinn - la millor selecció de productes al millor preu. Mai havia set tant fàcil navegar i comprar per internet articles de ciclisme. I el millor de tot és que et portem el material de ciclisme que necessitis directament a la porta de casa. La majoria de productes Bern s’envien ràpidament, 24 hores després d’haver fet la compra a bikeinn. Com a distribuïdor autoritzat de Bern tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Bern de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a bikeinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de bikeinn. Estarem encantats en donar resposta a totes les teves preguntes i a ajudar-te en tot el que necessitis!


El primer ministre d'Armènia presenta la seva dimissió per forçar eleccions anticipades\nPublicat 25/04/2021 12:31CET\nEl primer ministre d'Armènia, Nikol Pashinyan, ha anunciat aquest diumenge la seva dimissió per forçar així la convocatòria d'eleccions anticipades per al juny amb l'objectiu de posar fi a la crisi política que hi ha al país.\n"Les eleccions parlamentàries només són possibles en el cas que dimiteixi el primer ministre i que l'Assemblea Nacional no aconsegueixi nomenar un substitut. Després es considerarà dissolt el Parlament conforme amb la llei i se celebraran eleccions parlamentàries", ha explicat Pashinyan, segons recull la ràdio pública d'armènia.\nL'objectiu de Pashinyan és que se celebrin eleccions el 20 de juny i es presentarà com a candidat a la investidura davant l'actual parlament amb la intenció de no obtenir els suports necessaris i forçar així la convocatòria de nous comicis.\nL'oposició ha exigit la renúncia de Pashinyan des que el primer ministre va acordar el 10 de novembre un alto el foc a l'Alt Karabakh amb importants concessions territorials després de negociacions amb els presidents de l'Azerbaidjan, Ilham Aliyev, i de Rússia, Vladímir Putin.\nL'acord suposa per a Armènia la pèrdua de part del territori que controlava en aquesta regió sota sobirania azerbaidjanesa però autoproclamada independent.\nLes protestes s'han convertit en el fons d'una successió de crisis, l'última de les quals es va desencadenar per la crida de l'exèrcit a la seva dimissió després del cessament del llavors 'número dos' de l'Estat Major, Tiren Jachatrian.\nLa tensió política es va agreujar després que Pashinyan afirmés que els míssils russos Iskander exportats a Armènia "no van detonar del tot o ho van fer al 10 per cent" durant les recents hostilitats a l'Alt Karabakh.\nRússia i l'Azerbaidjan van desmentir l'ús d'aquestes armes en el conflicte i poc després el primer ministre armeni es va retractar d'aquestes paraules, i va afirmar que no l'havien informat.


Hem recuperat la platja\nInici » Actualitat » Notícies » Hem recuperat la platja\nEl govern del Partit Popular, per mitjà del seu Ministeri de Medi Ambient, va apostar al seu dia per posar en marxa a la nostra ciutat una de les depuradores més grans d'Europa.\nAquesta infraestructura, recollida en el Pla Hidrològic Nacional, inaugurada pel propi José María Aznar, permetrà que els ciutadans i les ciutadanes del Prat no ens hàgim d'avergonyir de la contaminació de la nostra platja.\nAquesta acció ambiental no es presenta aïllada, ja que, a més, invertim en la projecció d'un nou Parc Litoral que canviarà els hàbits de vida de molts de nosaltres. Com ja vaig dir al seu dia, els més joves no recordem una jornada de camp i platja amb els amics o la família al Prat en les condicions que ens mereixíem. Per això, des del Partit Popular entenem que aquestes inversions del govern tenen el caràcter d'històriques.\nPer aquest motiu, lamentem que els presumptes progressistes ens acusin de poca sensibilitat davant la protecció dels espais naturals. Aquests "romanços", que no tenen res a veure amb la realitat, són una manera de tirar un vel per continuar practicant el seu vici de penjar-se medalles. És a dir, considerem que no té gaire lògica que nosaltres treballem i presentem projectes, i que els "progres" només pensin a ocultar la nostra gestió i a sortir a les fotos.\nEn aquest sentit, considerem que un polític no és més sensible al medi ambient per pactar amb un partit ecologista, que no veu satisfetes ni el 10 % de les seves demandes, sinó per invertir d'una manera important a resoldre problemes. Des del nostre punt de vista, aquesta és una de les claus per les quals el Partit Popular va ser la primera força política a Espanya i la segona al Prat, amb gairebé 8.000 vots, en els últims comicis.\nDes del Partit Popular resolem problemes dels ciutadans amb rigor i sense victimismes que no condueixen a res. Compromisos com ara l'ampliació de l'aeroport, l'arribada del metro, noves carreteres, la recuperació del riu, la depuradora, la platja, la construcció de residències per als més desafavorits, nous jutjats, etc. són la millor prova del nostre treball.


'Arma letal': àudio impactant de la feinada en escena de Clayne Crawford i Damon Wayans - TV Insider - Arma Letal\n'Lethal Weapon': un impactant àudio de Clayne Crawford i Damon Wayans en el lloc de fe\nEls rumors sobre la tensió establerta entre Fox's Arma letalEls antics copresos, Damon Wayans i Clayne Crawford, ja no són només rumors.\nUn enregistrament d’àudio publicat recentment, publicat per Varietat, revela la tensió greu de les estrelles entre escena. El primer enregistrament atrapa una conversa agressiva i plena de profanitat entre Wayans i Crawford durant l'episodi directe de Crawford, 'Jesse's Girl'.\n'Ets el pibullet més gran que he conegut a la meva vida', diu Crawford a Wayans.\n'Ben xuclar aquesta p *** y's d ** k', respon Wayan.\nCrawford afegeix: 'Com se sent que només hi és al joc perquè els teus germans ferman són al joc?'\nSuposadament, aquest enfrontament verbal va succeir després que Wayans va ser colpejat al cap per una peça de metralla mentre filmava l'episodi, amb el qual l'actor va compartir un vídeo per demostrar el seu costat de la història.\nAra que el destí de l’espectacle s’ha solidificat .. Voldria abordar la indignació de TWITTER amb aquest vídeo i imatge que cal seguir. #directedby @ClayneCrawford pic.twitter.com/ONDVAWjjQu\n- Damon Wayans (@DamonkWayans) 15 de maig de 2018\nEl segon enregistrament és suposadament de Crawford cridant a gent que feia soroll al fons mentre dirigia una escena amb un altre actor. Podeu sentir-lo cridar: 'Feu que hi hagi algú amb una camineta feta i tanqueu-los. O no hem pagat per aquest lloc? Si ho féssim, tanqueu-los la f ** k!\nVarietat van realitzar entrevistes a 31 persones en el repartiment i la tripulació del programa, tots els que van descriure el seu entorn laboral com a caòtic, perillós, tòxic i, aparentment, fins al final de la segona temporada, segons sembla, fins i tot van requerir que estigués present la seguretat en tot moment.\nAl maig, L'ocupació de Crawford al programa es va acabar. Fox / Warner Bros. ha renovat el drama per tercera temporada, afegint Seann William Scott al repartiment per protagonitzar davant de Roger Murtaugh de Wayans.


Requisits dels permisos per llogar autocaravanes a Espanya\nSi tenen previst fer un viatge en autocaravana per Espanya, tenir més de 25 anys i tenir una llicència de conduir vàlida durant almenys 2 anys són requisits generals.\nUn altre requisit per contractar un vehicle pels no membres de la Unió Europea és el permís internacional de conduir o IDP. Sense aquest permís, degut a problemes amb les companyies asseguradores, empreses de lloguer d’autocaravanes com OrsonRent, es negarien a llogar una autocaravana o una furgoneta. Com a conductors, també es podrien enfrontar a sancions si els aturen els agents de l’ordre durant la conducció a Espanya i als altres membres de la UE: Àustria, Bòsnia i Hercegovina, Grècia, Alemanya, Hongria, Polònia, Itàlia i Eslovènia.\nPer als membres de la UE: si tenen una llicència de conduir emesa en un dels països de la UE, la seva llicència és vàlida a tots els països de la UE *.\nImportant: una IDP NO és una llicència internacional de conduir, només certifica la validesa de la llicència de conduir de casa seva, per la qual cosa encara hauràn de portar una llicència de conduir vàlida des de casa.\nFins i tot en països on no es requereix, el permís de conduir internacional val la pena tenir només per assegurar-se que la seva llicència de conduir sigui acceptada per empreses de lloguer de autocaravanes (RV) locals, agències de lloguer de vehicles i policia de trànsit. Atès que la llicència és simplement una traducció del que ja està en el fitxer, els sol licitants no estan obligats a realitzar cap tipus de prova de carretera o escrita. La llicència de conduir internacional a Espanya és vàlida durant 12 mesos i no es pot renovar. Si el seu temps a Espanya s’estèn més enllà d’aquest període de 12 mesos, cal considerar una llicència permanent. També es pot sol·licitar un permís secundari. La llicència és vàlida durant 12 mesos a partir de la data d’emissió, no del dia d’arribada al país.


Girona: revàlida o canvi a la capital del procés | Lurdes Artigas | Política | El Punt Avui\nGirona: revàlida o canvi a la capital del procés Girona: revàlida o canvi a la capital del procés Girona: revàlida o canvi a la capital del procés Girona: revàlida o canvi a la capital del procés + Girona: revàlida o canvi a la capital del procés E-mail\n18 maig 2019 2.00 h\nGirona: revàlida o canvi a la capital del procés\nEls moments crucials succeïts en l’àmbit nacional han marcat el mandat, causant, primer, la marxa de l’alcalde i, més tard, la fi d’un pacte de govern\nLa clau seran les sumes possibles per a pactes postelectorals, amb Madrenas jugant-se-la i tres candidats a liderar el canvi al capdavant de la ciutat\nVista d’una mobilització sobiranista a la plaça de l’U d’Octubre de 2017 , abans anomenada plaça de la Constitució QUIM PUIG.\nGirona: revàlida o canvi a la capital del procés Girona: revàlida o canvi a la capital del procés Girona: revàlida o canvi a la capital del procés Girona: revàlida o canvi a la capital del procés Girona: revàlida o canvi a la capital del procés E-mail\nUn total de 10 llistes es presenten a les eleccions i, com els últims quatre mandats, no es preveu cap majoria absoluta\nEls temes més candents en campanya estan sent el procés, el turisme, l’habitatge, la seguretat i els barris perifèrics\nEl procés sobiranista ha sacsejat els últims anys no només la política nacional sinó també la de molts municipis. Un cas clar és Girona, que s’ha convertit en la capital de l’independentisme i ha tingut un mandat molt marcat pel procés. Primer de tot, perquè només set mesos després de la constitució del nou Ajuntament la ciutat va perdre el seu alcalde, Carles Puigdemont, que va deixar el consistori per presidir la Generalitat. La seva marxa va causar una de les crisis més esperpèntiques que es recorden. Es va optar per fer batlle el número 19 de la llista de CiU, Albert Ballesta, que va tenir un pas convuls i breu per la plaça del Vi. Al cap de menys de dos mesos la crisi es va resoldre amb un pacte fins llavors impensable a Girona: la sociovergència. Els dos rivals històrics a la ciutat, units. Marta Madrenas va passar a ser l’alcaldessa, amb la socialista Sílvia Paneque com a primera tinenta d’alcalde. L’acord de govern incloïa la “no-agressió” en els temes de país, i Girona i el seu Ajuntament van mantenir un perfil molt alt dins de l’independentisme.\nLa ciutat ha estat aquests anys referent, amb grans mobilitzacions ciutadanes que han batut tots els rècords. L’última gran mostra de força va ser la manifestació de la vaga del 21-F en protesta per l’inici del judici, amb 70.000 persones, i la persistència es veu en la concentració, cada dilluns, de centenars de persones a la plaça del Vi a favor dels presos polítics i exiliats. Demà passat serà ja el 83è dilluns consecutiu. L’Ajuntament, amb 18 regidors independentistes de 25, ha estat a l’altura de la ciutadania i ha mantingut una posició clara, amb múltiples mocions de suport al procés i als presos polítics, i també declarant persones no grates el rei espanyol i el llavors delegat del govern espanyol a Catalunya, Enric Millo. Un dels exemples més simptomàtics ha estat el canvi de nom de la plaça de la Constitució per plaça de l’U d’Octubre de 2017. Ha ressaltat el decidit paper de l’alcaldessa, que ha exercit de manera clara el lideratge de l’independentisme a la ciutat, cosa que li ha valgut que els espanyolistes la titllessin de hooligan. Madrenas, per exemple, va encapçalar, megàfon en mà, una protesta davant la seu de la policia espanyola a Girona quan van ser detinguts els Jordis; va passar la jornada de l’1-O defensant col·legis electorals; va interrompre tota relació institucional amb les autoritats de l’Estat espanyol dos dies després de la repressió policial del referèndum, i va trencar el pacte de govern amb el PSC, passant a governar en minoria, el dia que es va votar al Parlament la DUI i al Senat el 155. Madrenas deu al procés el fet d’haver-se donat a conèixer entre bona part de la ciutadania i segueix sent un dels punts forts del seu discurs. Els partits espanyolistes ho utilitzen per acusar-la de tenir el dia a dia de la ciutat abandonat. També la CUP l’ha acusat de no dedicar-se prou a la ciutat des que és diputada al Parlament.\nLa batalla electoral\nEl ferm independentisme de Madrenas és una de les seves principals cartes de cara al 26-M, en què passarà la seva prova de foc tres anys després d’arribar al càrrec. Ella vindica també la feina feta a la ciutat –“Girona és una ciutat que funciona i que és referent en diversos àmbits”, subratlla sempre que pot– i assegura que ha executat o iniciat el 95% del seu pla de govern, remarcant el que s’ha fet en serveis socials i reducció de l’atur. L’oposició, però, l’acusa d’haver executat pocs projectes i d’“actitud passiva” en problemes com ara l’augment del nombre de pisos turístics i els talls de llum en alguns barris.\nMadrenas surt com a favorita per guanyar els comicis, però no és clar si per tornar a governar. Com en els últims quatre mandats a la ciutat, no es preveu que hi hagi cap majoria absoluta i, per tant, tot dependrà de les sumes possibles en els pactes postelectorals. La majoria, a més, serà més cara, ja que la ciutat ha superat els 100.000 habitants i això fa que el nombre de regidors passi de 25 a 27. Dos edils més a repartir, i la majoria, a un vot més (de 13 a 14).\nA banda del resultat de JxCat, la clau serà el de les tres formacions que fa quatre anys van empatar a quatre regidors i ara es disputen liderar un possible canvi a la ciutat. N’hi ha dues sobretot que remarquen la necessitat del canvi. D’una banda, Guanyem Girona –una candidatura vinculada a la CUP i encapçalada per un dels actuals regidors cupaires, Lluc Salellas, però que aglutina també gent d’altres àmbits socials i associatius– que es mostra segura de sortir amb avantatge, després de mesos de precampanya intensa amb molta implicació als barris. Per ells el canvi és “imprescindible” i es presenten com el màxim adversari de Madrenas. De l’altra, l’alcaldable socialista, Sílvia Paneque, que també remarca que el canvi “no només és més necessari que mai, sinó que aquest cop és possible”. El PSC, amb molta implantació històrica a la ciutat, va arribar al seu mínim històric el 2015 després de la marxa de diversos membres del sector sobiranista. Ara, en un context més tranquil per al partit, aspiren a remuntar. Tot i l’any i mig que va ser al govern amb Madrenas, Paneque es desmarca ara de l’alcaldessa, a qui acusa de “molt de xou i poca gestió” pel procés. El tercer aspirant a ser clau és ERC, que viu un moment d’auge a tot el país. El candidat republicà és Quim Ayats, senador fins fa poc i que havia estat regidor de Joventut en l’últim tripartit a la ciutat (2007-2011). Ayats, que ha fet una campanya molt propositiva i defugint la confrontació, no parla tant de canvi, sinó d’“impuls” a la ciutat, mantenint obertes dues línies possibles de pactes: tant amb JxCat com amb Guanyem.\nPel que fa a la dreta espanyola, Ciutadans preveu créixer, ja que el 2015 encara no hi havia hagut el boom del partit, i presenta un candidat desconegut, Daniel Pamplona. I el PP aposta de nou per Concepció Veray, la regidora més veterana del ple, per mantenir la representació. Caldrà veure si els seus resultats es veuen afectats per la competència de Vox, que presenta d’alcaldable el seu president provincial, Alberto Tarradas, que és de l’Empordà. En tot cas, no es preveu en principi que les forces de dreta espanyoles siguin clau a l’hora de fer pactes.\nTambé es presenten Girona En Comú Podem –la cap de llista, Eugènia Pascual, va ser l’alcaldable d’ICV-EUiA el 2015–, el Bloc Sobiranista Català –amb Nani Huertos de candidat– i el Pacma –amb Ignacio Pascual al capdavant–. En total, 10 llistes, dues menys que el 2015.\nPrincipals temes de debat\nEntre els temes més candents d’aquesta campanya hi ha el model turístic i les dificultats d’accés a l’habitatge, amb un tema estel·lar lligat a tots dos: els pisos turístics. L’oposició fa dos anys que alerta del seu augment, sobretot al Barri Vell, i de la inacció del govern per regular-ho. Madrenas defensa que l’encariment dels lloguers no és només causat pels pisos turístics i que cal una “diagnosi acurada” per afrontar el repte de l’habitatge. Fa més d’un any que va engegar la redacció d’un pacte local de turisme, que s’havia de presentar a principis d’aquest any però del qual ara per ara no se’n sap res. Pel que fa al model turístic, l’oposició reclama més diversificació i descentralització per la saturació de turistes que hi ha al Barri Vell. L’alcaldessa opina que el model és adequat –“Altres el volen copiar perquè és diversificat”–, però admet que calen mesures per millorar la convivència entre visitants i veïns. En aquest sentit, s’ha elaborat un pla estratègic de turisme –presentat al setembre–, però el govern, de moment, només ha posat en marxa una mesura molt polèmica: que els busos turístics no puguin deixar els viatgers a la zona fins ara habilitada prop del Barri Vell, sinó que ho hagin de fer en llocs més allunyats. Això ha esponjat l’entrada de turistes al Barri Vell, però ha causat queixes del sector del transport.\nUn altre eix de debat està sent la seguretat, arran de l’augment de robatoris de l’últim any i de la prejubilació de cop de 14 agents municipals per un decret estatal. L’oposició va denunciar que la reorganització que es va fer va suposar la desaparició de la figura del policia de barri. Madrenas diu que s’ha optat per un nou model en què tots els agents són de proximitat. Tothom té clar que cal augmentar el nombre de policies perquè Girona està per sota de la ràtio que li toca per població. La “supressió” dels agents de barri és només un dels molts exemples que els diferents candidats de l’oposició citen per parlar de l’“abandó” dels barris per part del govern. Afirmen que tot es basa en el centre i no s’inverteix en la perifèria, cosa que el govern nega.\nHi ha consens que un dels reptes del mandat que ve serà la mobilitat. S’acaba d’iniciar l’elaboració d’un nou pla en què s’hi ha volgut implicar tots els pobles de l’àrea urbana. Més pàrquings dissuasius, més carrils bici, més zones per a vianants al centre, i millors rutes i freqüències de bus, són algunes de les propostes en què, en general, tothom coincideix. En la nova mobilitat serà clau la reforma de l’entrada sud, la carretera de Barcelona, que ha de ser el gran projecte del proper mandat. En aquest d’ara ho havia de ser el pla de la Devesa, que ha acabat al calaix perquè “s’havia allunyat del que la ciutadania volia”, segons l’alcaldessa. L’oposició ha criticat molt la renúncia a un projecte que s’havia dit que era clau per al principal parc urbà de la ciutat.\nI sens dubte un altre tema que sobrevola els debats de campanya, com no podia ser d’una altra manera, és el procés. Els espanyolistes aprofiten qualsevol ocasió per usar-ho per atacar l’alcaldessa, però ella just és on se sent més còmoda. També ERC i Guanyem n’estan fent bandera. Com que un ajuntament reflecteix la ciutadania, sembla clar que al nou consistori –més enllà de qui governi– hi haurà de nou una clara majoria sobiranista.\nTé 51 anys. Advocada i expresidenta dels API gironins, Madrenas va entrar en política amb Carles Puigdemont. Regidora des del 2011, va assumir l’alcaldia el març del 2016, tot i que no va ser la primera opció quan Puigdemont va marxar a la Generalitat. En tres anys ha marcat perfil propi com a alcaldessa, sobretot erigint-se en líder en el tema independentista. Des del gener del 2018 és també diputada.\nTé 39 anys. Treballador de banca, va ser regidor de Joventut en l’últim govern tripartit de Girona (2007-2011). Després d’un parèntesi en la política, va ser elegit senador en les eleccions espanyoles del 2015 i del 2016. Ara és l’aposta d’ERC per aquestes municipals a Girona, després que l’actual portaveu al consistori, Maria Mercè Roca, decidís no continuar perquè sentia que el partit no confiava en ella.\nTé 35 anys. Periodista i politòleg, és regidor des del 2015 per la CUP-Crida per Girona (era el número dos de la llista). També és el representant cupaire a la Diputació de Girona. El novembre passat va deixar el secretariat nacional de la CUP, del qual era portaveu, i un mes després va ser escollit alcaldable de Guanyem Girona, un projecte pensat per aglutinar gent de molts àmbits més enllà de la CUP.\nPARTIT DELS SOCIALISTES\nTé 46 anys. Llicenciada en químiques, és regidora des del 2011. El 2014 es va convertir en portaveu del PSC quan la resta de regidors van deixar el partit i l’any següent va estrenar-se com a cap de llista. Va començar el mandat a l’oposició, però el març del 2016 va passar a ser primera tinenta d’alcalde del nou govern de Madrenas. El pacte CiU-PSC va durar un any i mig, fins al 27 d’octubre del 2017, el dia de la DUI i el 155.\nTé 29 anys. És el més jove dels candidats i també el més desconegut, ja que s’estrena en política. Llicenciat en ciències polítiques per la UdG, màster en Unió Europea, actualment és doctorand en dret. Ha treballat a l’Organisme Internacional de l’Energia Atòmica i a l’Oficina de les Nacions Unides contra la Droga i el Delicte, a Viena. El 2015 va fundar una empresa a Londres dins el sector de les start-ups.\nTé 42 anys. És assessora de comunicació i portaveu del PP a l’Ajuntament de Girona des del 2003. És la regidora més veterana de l’actual ple. Aquest mandat ha estat portaveu del PP al Consell Comarcal del Gironès, del qual havia estat vicepresidenta en l’anterior. Va ser diputada al Congrés del 2011 al 2015. A les espanyoles del 2015 i el 2016 va tornar a ser cap de llista, però el PP no va obtenir cap escó a Girona.\nCanal: Eleccions municipals 2019 - Anàlisis locals\nEl Punt Avui. Girona 18-05-2019, Pàgina 14\nEl Punt Avui. Nacional 18-05-2019, Pàgina 14\nEl Barça treu fum\nVilallonga creu que també hi ha “massa castellà” al Parlament perquè “la llengua pròpia de Catalunya és el català”


Wikiloc - ruta Raids del Cava (BTT) - Versió Lite (Etapa 1) - Sant Sadurní d'Anoia, Catalunya (España)- GPS track\nRaids del Cava (BTT) - Versió Lite (Etapa 1)\nVista 716 vegades, descarregada 10 vegades\nVersió més curta que la ruta Raids del Cava. Recorregut amb menys quilòmetres i menys desnivells, evitant les parts més tècniques però gaudint dels paisatges i del patrimoni que en ofereix la zona. Si voleu més informació:\nHola, saps si al final de la ruta, al Hostal les Piques hi ha la possibilitat de dormir-hi fins l'endemà?\nHola, no ho sé actualment. T'hauries de posar en contacte amb ells directament per concretar.\nHola, ha trobat interessant aquesta ruta Raids del Cava (BTT) - Versió Lite (Etapa 1) https://ca.wikiloc.com/rutes-btt/raids-del-cava-btt-versio-lite-etapa-1-5999985 Salutacions, Wikiloc - Rutes del Món


Room Escape - Parc de Nadal 2019\nArriba un nou Room Escape a Tricric. Aquesta vegada al Parc de Nadal de Lliçà d'Amunt. Com a innovació tenim que en comptes de ser dos dies, en són tres, i que també tenim la possibilitat de poder demanar una hora de forma presencial durant els dies que dura el Parc de Nadal, a part de poder demanar hora a travès del nostre web, com venint fent amb els nostres dos Room Escape anteriors. Inscripcions i més informació a la secció del Room Escape, dins d'Activitats.\nRecentment hem patit una incidència tècnica amb la connexió a internet que inhabilitava el servidor de TRICRIC. Aquesta incidència ha causat que les inscripcions al Room Escape del 28, 29 i 30 de desembre encara no s'hagin obert. Ben aviat les obrirem, estigueu atents. Preguem disculpin les molèsties.\nEl dissabte 9 de novembre Lliçà d'Amunt viurà una nit terrorífica en l'antiga masia de Can Malé. La Regidoria d'Infància i Joventut i l'Associació Juvenil Tricic organitzen la 13a Nit del Terror de Lliçà d'Amunt el dissabte 9 de novembre, de 18h a 1h de la matinada, a l'antiga masia de Can Malé situada en l'Espai Municipal Can Malé. Aquesta activitat comptarà amb la col·laboració de més d'una 40a de joves voluntaris i voluntàries del municipi.D ...\nGuanyadors del I concurs de curtmetratges de comedia de Lliçà d'amunt\nEl passat dia 19 de juliol va tenir lloc el I concurs de curtmetratges de comèdia de Lliçà d'amunt que va tenir lloc a l'era de la Biblioteca Ca l'Oliveres de Lliçà d'Amunt. En aquesta tarda es van projectar els projectes finalistes i després d'una votació popular posterior es van triar als guanyadors: 1r lloc - Un viaje a tomar por culo de Chesco Murillo. 2n lloc - Cocinando de Marco Araujo 3r lloc - Mi gran sueño de Carlos Solís y Estefanía Serrano\nACTIVITATS DIRIGIDES - RELAXA'T AMB HUMOR\nEls pròxims dies 19 i 20 de juliol es faran unes classes dirigides a càrrec d'una monitora especialitzada, una de les coses que trobem en l'activitat "Relaxa't amb humor". Aquestes activitats tindran lloc tots dos dies a les 18 hores en l'era de Biblioteca Ca l'Oliveres. Més informació en la pàgina de l'activitat, aquí.\nENTRADES POPULARS (TOP 5) CONCURS DE CURTS - RELAXA'T AMB HUMOR Guanyadors del I concurs de curtmetratges de comedia de Lliçà d'amunt CONCURS DE MONÒLEGS - RELAXA'T AMB HUMOR L’ORGULL A LLICÀ SURVIVAL ZOMBIE


El banc d'aliments precisa ara de productes d'higiene | comarquesnord\nEl banc d’aliments precisa ara de productes d’higiene\nLes donacions en general han augmentat durant la crisi del Covid-19\nTema: Creu Roja · Inclou vídeo · Solidaritat\nEls productes d’higiene personal i neteja de la casa, ara més que mai, s’han converit en un producte de primera necessitat al que no totes les famílies poden accedir. Amb l’esclat de la crisi de la covid-19 el consum d’aquests productes ha augmentat considerablement, i el banc d’aliments, també ha aportat aquest tipus de productes a les famílies més necessitades. Per això, des del departament de benestar social de l’ajuntament de Morella es fa una crida al veïnat per incrementar aquest tipus de productes en les seues donacions al banc d’aliments.\nEl banc d'aliments precisa de productes d'higiene\nLes donacions han augmentat durant la crisi del Covid-19\nMalú Blasco és la regidora de Benestar social\nL’ajuntament de Morella treballa conjuntament amb Creu Roja per garantir els productes essencials per a la vida a les famílies més desfavorides de la localitat. L’ONG aporta llaunes i aliments bàsics, al que cal sumar les donacions dels veïns als punts instal·lats a diferents comerços i les aportacions de l’ajuntament en forma de productes o xecs perquè les famílies puguin accedir als aliments frescs com la carn, el peix o les fruites i verdures.\nAmb la crisi del COVID-19 s’ha triplicat el nombre de persones que necessiten d’aquest servei, però també s’han incrementat les donacions veïnals a aquest fons.\nDurant les properes jornades s’instal·laran als punts de recollida habituals nous cartells per conscienciar i donar a conéixer la importància d’aquest servei, que ara més que mai, és fonamental per a moltes famílies de Morella.


Torras i Bages, avui\nAcabem de celebrar el centenari de la mort del bisbe de Vic\nCulturaZPortada DerechaZResto 16 febrero, 2016 Miquel Bordas Prószynski 2\nInici » Historic » Torras i Bages, avui\nAcabem de celebrar el centenari de la mort del bisbe de Vic, el venerable Josep Torras i Bages († 07.02.1916). En les presents hores tan desmemoriades, no cal dir que la commemoració ha transcorregut sense gaire ressò. A molts, segurament, aquest nom i aquests cognoms no els hi diran res.\nO tempora, o mores! Tot plegat ens esperona, i és que si sabem d’on venim, sabrem on anar i com cal anar-hi. Certament, la figura i l’obra del Dr. Torras, per a qui hi estigui interessat, resulten fàcilment accessibles. Gràcies a Déu, disposem de bons i nombrosos estudis i biografies sobre el bisbe de Vic. Les seves Obres Completes han assolit encara no fa gaire la tercera edició. Hem d’afegir-hi l’edició del seu Epistolari. Al seu torn, La tradició catalana és un clàssic de la nostra literatura, reeditat mantes vegades.\nPel que fa a la significació de Josep Torras i Bages, vull remarcar abans de res el fet que estem parlant d’un venerable, servent de Déu, el procés de canonització del qual roman obert, tot esperant el miracle definitiu que el segelli. És a dir, molts estem convençuts que Torras i Bages gaudeix de la visió beatífica. Vet aquí un sant de pedra-picada. La qual cosa fa encara més universal la seva persona. Com a tal, la seva influència, el seu paper mediador entre el Cel i la Terra, especialment envers la terra catalana, pren gran actualitat. Cal explotar-ho: privadament, bo i subjectant-nos al judici definitiu de la Santa Mare Església. Cal pregar-li, encomanar-li coses. Demanar-li que ens obtingui la gràcia divina. I, sobretot, podem i devem ingressar a la seva escola. Una escola de saviesa.\nEls títols i qualificatius laudatoris que ha rebut Torras i Bages volen descriure alguns aspectes del seu relleu biogràfic. Quedem-nos amb els de Patriarca de Catalunya i Sant Pare dels temps moderns.\nVal a dir que el bisbe Torras fou un home d’Església. A aquesta realitat sobrenatural li dedicà el bo i millor de les seves forces. Des de la seva circumstància més concreta, es deixà estimar per Jesucrist i correspongué fidelment a una crida, que fructificà en una empresa de servei apostòlic. No endebades, com a bisbe, elegí el lema paulí pro Christo legatione fungimur. Recordem doncs la tasca pastoral que s’imposava Sant Pau a la segona carta als Corintis i que hom ha llegit a la litúrgia eucarística del Dimecres de Cendra:\n“nosaltres fem d’ambaixadors de Crist, i és com si Déu mateix us exhortés a través nostre. Us ho demanem en nom de Crist: reconcilieu-vos amb Déu. Déu va tractar com a pecador aquell que no havia experimentat el pecat, perquè en ell nosaltres poguéssim ser justos segons la justícia de Déu. Us exhortem, com a col·laboradors de Déu: No malverseu la gràcia que n’heu rebut. Recordeu que ell ha dit: «T’he escoltat a l’hora favorable, t’he ajudat el dia de la salvació». Ara és l’hora favorable, ara és el dia de la salvació”.\nD’aquesta missió, de les seves reflexions, de l’acció del seu ministeri, de l’amic, del confessor, del consiliari, del literat, del bisbe, se n’aprofitaren els nostres avantpassats i encara molts de nosaltres en podem trobar testimonis de referència més o menys propers.\nTanmateix, la lleixa del Dr. Torras, principalment, la trobem al seu magisteri escrit. Si hi ha una escola torrasiana, ell n’és el mestre. Crec que no m’excedeixo si goso afirmar que els catòlics, sobretot els catalans, tenim l’obligació moral de formar-nos amb el prelat vigatà. Es tracta d’una educació intel·lectual, però que s’adreça a bastir moralment a la persona. A la seva darrera pastoral, La ciència del patir, ell recordava que l’objecte del cristianisme era fer homes virtuosos i no intel·lectuals. Per aquesta raó, baldament sigui convenient, àdhuc indispensable, llegir i rellegir La tradició catalana, hem de recórrer sovint a les seves pastorals i exhortacions episcopals. Han ultrapassat el marc del seu temps i del seu espai. Només podem plànyer-nos que hom no les hagi traduït a altres llengües, llevat de la edició castellana que promogué en vida de l’autor el cardenal Vives i Tutó, la qual cosa hauria universalitzat la seva obra. En tot cas, de la seva ploma n’eixiren autoritzades i inspiradíssimes lliçons que abracen tota la vida eclesial, la qual òbviament inclou la comunitat política. Vida o esperit que reflecteix el pols de l’exercici de les virtuts teologals que els cristians reben infoses pel baptisme. Una Església, a més, que com ell ensenyava a la primera pastoral d’ingrés al bisbat de Vic, De la Ciutat de Déu i de l’Evangeli de la Pau, és el món o la societat sobrenaturalitzada. Pressuposa, per tant, l’ordre natural, ensems la mateixa vida social i política, però que es projecta cap a la Pàtria celestial.\nDes d’una afectivitat concordada amb els batecs de l’Església, en Torras i Bages hi trobem una sintonia ajustada a les directrius dels Vicaris de Crist, concretament els papes que coincidiren temporalment amb la seva existència: beat Pius IX, Lleó XIII, Sant Pius X i Benet XV. En fou un fidel altaveu a casa nostra. Tot defugint modernismes pedants, el Dr. Torras acudia a les fonts de la filosofia i teologia perenne, primerament a Sant Tomàs, però també als nous corrents teològics de la vida espiritual, com són ara les devocions al Sagrat Cor o a Sant Josep. Vegeu sinó la seva afinitat amb el pensament del jesuïta francés Henri Ramière.\nAixò va permetre que Torras i Bages desenvolupés un instint eclesial molt madur, de gran finesa, pel qual escatia profundament les diverses situacions i dificultats amb les que es topà al llarg del seu sacerdoci. Era capaç d’oferir orientacions molt congruents a les necessitats socials que li eren contemporànies. Bona part dels seus judicis, salvant els temps, són ben actuals i el seu exemple personal ens és un estímul per a guiar les pròpies actituds.\nPer tant, què ens diu la memòria i la tradició torrasiana? Ha estat superada, diguem-ho així, a la llum del progrés dels temps o, particularment en l’esfera eclesiàstica, del Concili Vaticà II? De cap manera. La pastoralitat del bisbe Torras i Bages ha de ser vindicada per tots. El seu mestratge és patrimoni de l’Església sencera i, per tant, de tots els cristians que volen sentir amb ella. El bisbe de Vic és un home que uneix i no divideix. És un dels nostres. Òbviament, un home de tants matisos es presta a plurals interpretacions, algunes divergents i d’altres complementàries. Això, nogensmenys, no hauria d’ésser un problema. És des del cor del seu pensament, fruit d’un mateix baptisme i empès pel mateix Esperit, on el podem prosseguir. Per això, vull reclamar el somni de Torras i Bages, especialment pel que fa a Catalunya. Enguany, quan els nostres campanars emmudeixen, per no despertar-nos de les nostres sons, el Dr. Torras trona sense complexos. Clama, ne cesses. En una societat apòstata en tantes facetes, la invocació d’una Catalunya cristiana adquireix un nou valor, que suposa alhora una enorme responsabilitat per als cristians de Catalunya: restar testimonis fidels i esperançats; sembradors conscients de l’honor i del cost que això implica – el martiri de cada dia.\nLa nova evangelització de la pàtria terrenal ha d’arrancar d’un judici realista de l’estat de decadència de les nostres institucions polítiques i socials, en particular, de la família. Aquesta desvaloració tanmateix no pot caure en un pessimisme depriment. Al contrari, el providencialisme de Torras i Bages (la capacitat de judicar la història des de la fe) està farcit d’optimisme, perquè la gràcia que se’ns dóna es renova constantment. D’aquí la necessitat de mantenir una pregària confiada. És clar que aquest ideal, per tal de no caure en voluntarismes eixorcs, ha de reconèixer que tots, nosaltres el primers, estem necessitats de la misericòrdia divina. Només Crist ens redimí a la Creu i aquesta Creu ha de continuar presidint Catalunya. I si més no, conscientment, a nosaltres\nmateixos, en el que ha estat una claudicació anticipada i vergonyant. La lluita per les idees i per la cultura, a casa nostra, ni tan sols l’hem plantejat. El combat pels valors no negociables -que compendià Benet XVI (respecte i defensa de la vida humana, ençà la concepció fins la seva fi natural; la família fonamentada en el matrimoni entre l’home i la dona; llibertat educativa pels fills i promoció del bé comú)- Torras i Bages el dugué a terme decididament i sàviament, davant el repte d’una modernitat que pretenia dissenyar una societat sense Déu. Heus aquí la urgència de recrear una cultura cristiana a Catalunya, però que no es podrà procurar sense tenir àmbits familiars o socials –també educatius- on s’hi respiri una atmosfera cristiana. No volguéssim pas recloure’ns en un gueto, però sí que ens cal preservar espais d’aire net. Que el Decàleg presideixi les nostres relacions. És a dir, aconseguir una vivència efectiva de la nostra filiació divina i d’una fraterna comunió en la caritat, de recerca i defensa de la veritat i de la bellesa, perquè amb més vigor i il·lusió puguem sortir en nom de Crist a les perifèries existencials dels nostres germans.\nEl bisbe-mestre basava tota la seva pastoral apostòlica en una evangelització “tradicional” del poble cristià, mogut per un zel per les ànimes que es traduïa en fer-se proper, per exemple, a través de les visites pastorals. Tothora, ell insistia en la necessitat de promoure una vida empeltada a les fons ordinàries de la gràcia: els sagraments, la predicació i la pregària, concretament expressada en el Sant Rosari. D’aquesta deu en brollà una genuïna tradició. Una tradició torrasiana de santedat, que refulgí en els nostres màrtirs de la Guerra Civil –les nostres glòries- però també en meravelles com la persona del beat Pere Tarrés. Un patrimoni que, malgrat les aparences, encara no s’ha estroncat.\nAteses aquestes consideracions, no podríem acabar sense un últim apunt dedicat al catalanisme o regionalisme degudament practicat de Torras i Bages, tal i com el presenta a La tradició catalana. Crec que enguany reflexió tampoc ha perdut la seva actualitat i enceta noves perspectives per conciliar les inquietuds hodiernes.\nLa tradició catalana és un clàssic de la nostra literatura\nLa filosofia política del regionalisme del nostre bisbe s’erigeix en una doctrina moral dimanant del quart manament: una expressió del patriotisme o d’amor social, que ell anomenava caritat de pàtria. El Dr. Torras assumia la concepció clàssica de la política aristotèlico-tomista, però no oblidéssim pas que també quedava marcat per certes categories romàntiques ambientals –no necessàriament d’origen tradicional- que impregnaven la cultura oficial del moment. En tot cas, la pàtria o regió en el seu pensament representava, com a terra dels pares, una concreció de la comunitat política (la civitas). Al seu torn, Torras i Bages impugnava ferotgement els pressupòsits de l’Estat modern, obra del despotisme centralista i del parlamentarisme liberal, cada vegada més orientat envers el socialisme totalitari i opressor de la llibertat, tot disfressat de democratisme (l’Estat dels hegelians). D’aquí que Torras i Bages rebutgés igualment el regionalisme inspirat en els mateixos principis liberals o utilitaris sobre els que reposava el centralisme: el que ell anomena regionalisme revolucionari.\nDoncs bé, per al regionalisme torrasià, essent la pàtria regional una federació de famílies –i una família entroncada preferiblement en una casa– aquesta realitat immediatament perceptible esdevé la nostra mare social, causa de nostre ser. Per això la reconstrucció de la pàtria, singularment la catalana, ha de partir de la regeneració de la família i dels costums públics. I és que els costums catalans –sobre els que es recolzava el dret català- eren costums cristians. Històricament, la pràctica política del pactisme havia estat possible gràcies a que els representants dels estaments socials reconeixien l’objectivitat d’uns fonaments religiosos i principis morals d’unitat social (el dret natural, en realitat, que es positivitzava en el ius commune europeu), la qual cosa els permetia conjuminar els diferents interessos en joc, sovint contraposats. Oi més, Crist, Nostre Senyor, era el que unificava i harmonitzava la varietat social. Aquest, per al nostre autor, ha de ser l’esperit del poble, que dinamitza i orienta la pròpia vida social, assegurant-ne la cohesió i la unitat de pensament en les qüestions fonamentals. Esperit identificat per Torras i Bages amb la tradició cristiana de Catalunya. Per aquesta raó, davant del risc de que l’esperit català perdés el seu caràcter cristià, que el degeneraria i crearia una Catalunya de paper –una transsubstanciació de la pàtria- Torras i Bages sentia la necessitat d’educar l’esperit de la pàtria en la fidelitat a la obra de Déu. Crist, restaurador de la naturalesa, és el cor de la nació catalana, arriba a dir. Cal servar, per tant, la tradició nostrada, autènticament cristiana i catalana. El Dr. Torras és, indubtablement, un catalanista pel cristianisme (i no al revés).\nLa pràctica del regionalisme, el govern del país pel país, al capdavall, és una plasmació del dret i deure de la participació de tot el poble en la cosa pública. En qualsevol cas, la doctrina política del Dr. Torras renunciava a apostar per una forma política determinada, la qual cosa, de fet, el distanciava de la pròpia tradició política monàrquica més immediata (encarnada en el carlisme tan arrelat a Catalunya). Però tampoc trobarem en ell una afirmació de la sobirania nacional. El seu regionalisme –una vindicació de la identitat catalana- no implicava cap reconeixement del principi de les nacionalitats o d’una autodeterminació voluntarista, que menystingués o desfés la vinculació amb la resta de la comunitat política espanyola. No hi ha separatisme en Torras i Bages. I és que la llibertat per a ell és un mitjà i no un fi indeterminat. Al contrari, el regionalisme torrasià malda per la unitat verdadera i no artificiosa o forçada. S’entén aleshores el sentit profund de la seva admirable definició d’Espanya com a conjunt de pobles units per la Providència.\nLa qüestió catalana: una visió jurídica\nEl Catalanisme i Amèrica\nLes tradicions a Catalunya són cristianes\nbisbe de Vic1 catalanisme7 Catalunya cristiana3 centenari mort1 regionalisme1\nMiquel Bordas Prószynski\nÉs advocat i doctor en Dret